als_Latn dik_Latn sag_Latn
Conte: Raportet me Agnellit vazhdojnë të jenë të mira edhe pas asaj që ndodhi
Artikulli me poshte nuk eshte i pershtatshem per femij, Ju lutem konfirmoni moshen tuaj duke klikuar Like(pelqej):
Edhe pse tashmë është trajneri i kombëtares italiane dhe nuk ka më asnjë përgjegjësi për Juventusin, Antonio Conte nuk harron klubin bardhezi ku ka kaluar një pjesë të madhe të karrierës së tij fillimisht si futbollist dhe më pas si trajner. Numri 1 i stolit të kombëtares së kaltër deklaroi se pavarësisht largimit të tij nga pankina e Juventusit, marrëdhëniet mes tij dhe presidentit të Juves, Andrea Agnelli vazhdojnë të jenë shumë të mira.
“Raportet mes meje dhe Agnellit vazhdojnë të jenë të mira edhe pas asaj që ndodhi, por edhe me pjesën tjetër të drejtuesve të Juves marrëdhëniet tona nuk janë cenuar aspak. Fillimisht mendova se pas tre viteve intensive kishte ardhur fundi i raporteve të mira mes nesh por nuk ndodhi aspak kështu. Kur ndjenjat sundojnë mbi gjithçka unë mendoj se është pozitive të largohesh në një moment të caktuar për të mirën e të gjithëve”.
Serie A e këtij ka nisur me Juventusin dhe Romën që kryesojnë me pikë të plota pas 3 javëve të para, por për Antonio Conte bardhezinjtë vazhdojnë të mbeten skuadra për t’u mundur.
“Roma po ruan hapin e Juves këto kohët e fundit. Nëse nuk do të ishte për atë super Juventus sezonin e shkuar ekipi i Garcias do të kishte fituar kampionatin. Për mua kur u ula në stolin e bardhezinjëve nuk ishte aspak e lehtë ta ngrija skuadrën në nivelet më të larta pasi ai ekip vinte nga 2 vende të 7-ta radhazi. Gjithsesi jam shumë i lumtur për punën që bëra në krye të Juventusit gjatë këtyre tre viteve. Mendoj se edhe në këtë sezon bardhezinjtë janë skuadra për t’u mundur”.
Si trajner i kombëtares italiane Conte komentoi edhe gjestin e Florenzit, i cili pasi shënoi në sfidën ndaj Cagliarit u ngjit në shkallët e stadiumit Olimpico të Romës për të përqafuar gjyshen e tij.
“Ai i Florenzit ishte me të vërtetë një gjest shumë i bukur. Alessandro është një djalë me shpirt të madh tek i cili mbizotërojnë ndjenjat e pastra të mirësisë. Gjesti i tij mbetet për t’u vlerësuar edhe pse nëse e bën dicka të tillë më pas ndëshkohesh me karton të verdhë. Shpresoj që ai të shënojë edhe me fanellën e kombëtares”.
als_Latn als_Latn als_Latn als_Latn als_Latn als_Latn als_Latn als_Latn